﻿ Január 27. Halak növő Hold – Érzékeny napok | Belső Béke Holisztikus Gyógyközpont | Belső Béke Holisztikus Gyógyközpont
http://belsobeke.com/hold-a-mindenapokban/januar-27-halak-novo-hold-erzekeny-napok/">
Január 27. Halak növő Hold – Érzékeny napok
Közzétéve 2020-01-12 , Dudás Marcsi
01.27. 0 óra 43 perc, Hold a Halak jegyébe lép
01.27. 6 óra 10 perc, Hold – Uránusz szextil
Kissé zaklatottan kezdődik a reggel, úgy érezzük, hogy valamit mindenképpen csinálnunk kell, ami eltér a megszokásoktól. Próbáljatok lenyugodni, akár kezdhetitek meditációval, relaxálással a napot.
01.28. 2 óra 10 perc, Hold – Jupiter szextil
Igazán szépálmaink lehetnek a hatásnak köszönhetően. Akár vágyaink megvalósulását is megtapasztalhatjuk benne. A kevésbé jó megnyilvánulása, ha épp pesszimista hangulatban alszunk el, akkor még nagyobb önsajnálattal ébredhetünk.
01.28. 10 óra és 12 óra között, Hold – Mars kvadrát, Hold – Neptunusz együttállás, Hold – Vénusz együttállás
Egy nagyon nagyfokú érzékenységet okozó hatás, ami mondhatni most csúcsot döntöget. Szeretnénk megkapni azt amire vágyunk, nehezen viselhetjük a nélkülözöttséget, és ha nem úgy alakulnak a dolgok, ahogyan azt elképzeltük, akkor aztán jöhet a hiszti és a vita. Figyeljetek tudatosan a reakciótokra és találjátok meg azt az elfoglaltságot, amivel ti magatoknak okoztok boldog perceket.
01.28. 13 óra 40 perc, Hold – Plútó szextil
Kissé nyomasztó lehet a hatás, felerősödhetnek a rossz érzések, a szeretetlenség. Gondoskodjatok lelketek táplálásáról, szeretgessétek magatokat, töltődjetek lelkileg egy szép zenével vagy egy filmmel.
01.29. 5 óra 51 perc, Hold – Szaturnusz szextil
A reggeli energia kedvez az érzelmek kiegyensúlyozásának, lelkünk megnyugvásának. Arra azonban vigyázzatok, hogy lehangoltság esetén erősödhet a csalódottság, rossz hangulat. Kezdjétek optimista gondolattal a napot, határozzátok el, hogy ma csupa jó dolog fog veletek történni.